Държавен вестник, бр. 10, 2012 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  10
НАРОДНО СЪБРАНИЕ
РЕШЕНИЕ
за участието на Република България в Дого­
вора за стабилност, координация и управление 
в Икономическия и паричен съюз
Народното събрание,
– като отчита ангажиментите на Република 
България по чл. 5 от Акта относно условията 
за присъединяване на Република България и 
Румъния и промените в Учредителните договори;
– като се основава на Договора за функциони­
рането на Европейския съюз и необходимостта 
от задълбочаване на сътрудничеството между 
държавите членки в области от общ интерес; 
– като приветства волята на преговарящите 
държави да подобрят условията за икономичес­
кия растеж в рамките на Европейския съюз; 
– като подкрепя въвеждането на строги 
фискални правила в националните правни сис­
теми на държавите членки чрез задължителни 
норми с постоянен характер, които гарантират 
валидността на фискалните правила през целия 
национален бюджетен процес; 
– като подчертава, че с Договора за ста­
билност, координация и управление в Ико­
номическия и паричен съюз се утвърждават 
принципите, следвани от Република България, 
за поддържане на строга бюджетна дисциплина 
и макрофинансова стабилност;
– като подкрепя разбирането, че засиленото 
сътрудничество в областта на икономическата 
и фискална политика не следва да поставя 
под заплаха ефективното функциониране на 
вътрешния пазар на Европейския съюз;
– като изхожда от позицията, че Договорът 
за стабилност, координация и управление в 
Икономическия и паричен съюз ще се прилага 
и тълкува от договарящите се страни в съот­
ветствие с Договорите на Европейския съюз, 
в частност с чл. 4, параграф 3 от Договора за 
Европейския съюз, и с правото на Европей­
ския съюз; 
– като отчита възможността държавите, чи­
ято парична единица не е еврото, да прилагат 
частично до присъединяването им към еврозо­
ната и отпадането на дерогацията по чл. 139, 
параграф 1 от Договора за функционирането 
на Европейския съюз разпоредбите относно 
бюджетната дисциплина и икономическата 
координация;
– като подкрепя целта, разпоредбите на дого­
вора за стабилност, координация и управление 
в Икономическия и паричен съюз да бъдат 
включени възможно най-скоро в договорите, 
върху които се основава Европейският съюз,
и на основание чл. 86, ал. 1 от Конституци­
ята на Република България във връзка с т. 3 
от Решение № 964 на Министерския съвет от 
30 декември 2011 г.
Р Е Ш И :
1. Дава съгласие за участието на Република 
България в преговорите по договаряне на про­
ект на Договор за стабилност, координация и 
управление в Икономическия и паричен съюз.
2. Подкрепя сключването от Република Бъл­
гария на Договора за стабилност, координация 
и управление в Икономическия и паричен съюз 
при следните условия:
2.1. Република България да приложи разпо­
редбите на дял III от договора след ратификация 
от Народното събрание;
2.2. участието в договора на Република Бъл­
гария да не води до финансови задължения за 
нея и ангажименти за хармонизиране на данъч­
ната є политика с договарящите се държави;
2.3. Република България ще прилага договора 
в неговата цялост от датата на присъединяването 
є към еврозоната и отпадането на дерогацията 
по чл. 5 от Акта относно условията за присъе­
диняване на Република България и Румъния и 
промените в Учредителните договори.
Решението е прието от 41-ото Народно съ­
брание на 27 януари 2012 г. и е подпечатано 
с официалния печат на Народното събрание.
Председател на Народното събрание: 
Цецка Цачева
977
РЕШЕНИЕ
във връзка с разискванията по питането на 
народните представители Иван Вълков и Вла­
димир Тошев към министъра на транспорта, 
информационните технологии и съобщенията 
Ивайло Московски относно стойността на 
Договора за проектирането и изграждането 
на комбиниран (пътен/железопътен) мост на 
река Дунав при Видин – Калафат
Народното събрание на основание чл. 90, 
ал. 2 от Конституцията на Република България 
и чл. 92, ал. 1 от Правилника за организацията 
и дейността на Народното събрание
Р Е Ш И :
Подкрепя действията на министъра на 
транспорта, информационните технологии и 
съобщенията, предприети  за изпълнението 
на Договора за проектно-строителните работи 
на мост на река Дунав при Видин – Калафат, 
Договор № 1 EuropeAid/117503/D/W/BG, с цел 
приключване на проекта в срока на финансовия 
меморандум до края на 2012 г.
Решението е прието от 41-ото Народно 
съб­рание на 27 януари 2012 г. и е подпечатано 
с официалния печат на Народното събрание.
Председател на Народното събрание: 
Цецка Цачева
1010
ОФИЦИАЛЕН РАЗДЕЛ